Ճաշասենյակում շատ մարդ կար: Սեղանին ցուցադրված երեք հարկանի մետաղալարե հսկա, գմբեթաձև վանդակը` միջանցքներով, ուտելու և քնելու հատուկ բաժիններով, թռչունների հանգստի համար նախատեսված քառանկյուն ազատ տարածքով, նման էր սառույցի հսկա գործարանի մանրակերտի: Բժիշկը ուշի ուշով զննեց վանդակն առանց ձեռք տալու և եզրակացրեց, որ այն գերազանցում էր սպասելիքները, և ավելի գեղեցիկ էր ու կատարյալ, քան երբևէ երազել էր ձեռք բերել կնոջ համար: